Na podlagi 15. člena Zakona o organizaciji in financiranju vzgoje in izobraževanja (Uradni list RS, št. 16/07 – uradno prečiščeno besedilo, 36/08, 58/09, 64/09 – popr., 65/09 – popr., 20/11, 40/12 – ZUJF, 57/12 – ZPCP-2D, 47/15, 46/16, 49/16 – popr. 25/17 – ZVaj, 123/21, 172/21, 207/21, 105/22 – ZZNŠPP in 141/22) minister za izobraževanje, znanost in šport izdaja 
O D R E D B O 
o spremembah Prilagojenega izobraževalnega programa devetletne osnovne šole z nižjim izobrazbenim standardom

1. člen 

Minister za izobraževanje, znanost in šport sprejme spremembe Prilagojenega izobraževalnega programa devetletne osnovne šole z nižjim izobrazbenim standardom. 

2. člen 

S sklepom Strokovnega sveta Republike Slovenije za splošno izobraževanje, sprejetim na  224. seji dne  15. 12. 2022, se določi: 
– učni načrt za obvezni predmet Tehnika in tehnologija,
– učni načrt za izbirne predmete Obdelava gradiv: les, Obdelava gradiv: umetne snovi, Obdelava gradiv: kovine. 
3. člen 
 
(1) Učna načrta se začneta uporabljati s šolskim letom 2023/2024.

(2) Učne načrte Ministrstvo za izobraževanje, znanost in šport objavi na svoji spletni strani. 


PREHODNA DOLOČBA

4. člen 

Dokler ne bodo potrjeni učbeniki za posodobljena učna načrta, vendar najkasneje v roku  treh let od uveljavitve te odredbe, se uporabljajo dosedanji, razen v delih, ki so v nasprotju s prenovljenima učnima načrtoma.

5. člen

Ta odredba začne veljati naslednji dan po objavi v Uradnem listu Republike Slovenije. 

